Tæknileg aðstoð við starfsfólk og nemendur . Umsjón með ljósritunarvélum og símkerfi . Aðstoð við netstjóra . Innkaup tækjabúnaðar í samráði við stjórnendur . Uppsetning og viðhald tækja - og tölvubúnaðar eins og við á . Önnur verkefni í samráði við rektor Umsjónarmaður fasteigna Verkefni umsjónarmanns fasteigna eru m.a. : Umsjón með húsnæði og lóð skólans . Ábyrgð á öryggismálum og eftirlit með húsnæði skólans . Gerð tillagna um viðhald og breytingar á húsnæði . Samskipti við Fasteignir ríkisins . Innkaup eins og við á . Umsjón með lóð skólans og tryggja öryggi þeirra sem um hana fara , t.d. salta , ryðja eða sanda . Umsjón með hússtjórnarkerfi eins og við á . Útköll eins og við á vegna húsnæðis skólans . Uppröðun húsgagna og metur ástand og viðhaldþörf þeirra . Önnur verkefni í samráði við rektor . Upplýsingagjöf . Svara tölvupósti og símatölum . Gefa út vottorð um skólavist og einkunnaferla . Umsjón með upplýsingaskjá . Önnur verkefni í samráði við stjórnendur . Fulltrúi á skrifstofu / Gjaldkeri / Ræstingastjóri Auk verkefna fulltrúa á skrifstofu eru verkefni gjaldkera og ræstingastjóra m.a. : Innkaup á rekstrarvörum fyrir skrifstofu og ræstingar . Móttaka , flokkun , samþykki og uppáskrift reikninga . Greiða reikninga . Samskipti við starfsmenn sem sjá um ræstingu . Önnur verkefni í samráði við stjórnendur . Sálfræðingur Verkefni sálfræðings MH eru m.a. : Ráðgjöf og fræðsla til starfsfólks vegna mála sem tengjast persónulegri líðan nemenda . Ráðgjöf og fræðsla til nemenda vegna mála sem tengjast þeirra persónulegu líðan . Umsjón með Skólapúlsinum . Koma inn í kennslu með fræðslu , t.d. í lífsleikni nýnema og útskriftarnema . Samstarf við náms - og starfsráðgjafa vegna mála sem tengjast nemendum . Veita upplýsingar um sálfræðiþjónustu skólans . Vera á kynningarfundum sem tengjast starfi skólans , t.d. á foreldrafundum . Önnur verkefni í samráði við rektor . TöflusmiðurTöflusmiðir sjá um töflugerð í samráði við námstjóra , IB-stallara , fagstjóra og stjórnendur . Vinna töflusmiðs fer fram utan hefðbundins kennslutíma . Helstu verkefni töflusmiðs eru m.a. að : Taka á móti töfluóskum kennara samþykktum af rektor . Skrá kennsluskiptingu í kennslukerfið . Búa til stundatöflur fyrir IB-nemendur og fara yfir með IB stallara . Búa til stundatöflur fyrir kennara . Búa til stundatöflur fyrir aðra nemendur . Bera ábyrgð á töflubreytingum áður en kennsla hefst . Önnur verkefni í samráði við stjórnendur er tengjast töflugerð . PersónuverndarfulltrúiSamkvæmt lögum um persónuvernd og vinnslu persónuupplýsinga nr. 90 / 2018 hefur Menntaskólinn við Hamrahlíð tilnefnt persónuverndarfulltrúa . Helstu verkefni persónuverndarfulltrúa eru m.a. að : Upplýsa starfsfólk um skyldur þeirra samkvæmt persónuverndarlögum . Sinna þjálfun starfsfólks . Veita ráðgjöf og vera til staðar komi upp álitaefni á sviði persónuverndar . Taka á móti fyrirspurnum og beiðnum frá þeim einstaklingum sem verið er að vinna með upplýsingar um . Vera tengiliður við Persónuvernd og vinna með henni ásamt því að fylgjast með því að farið sé að persónuverndarlögum innan Menntaskólans við Hamrahlíð . Önnur verkefni í samráði við stjórnendur er tengjast persónuvernd . Nánari upplýsingar um hlutverk persónuverndarfulltrúa með tilliti til laga og reglugerða er að finna inn á heimasíðu Persónuverndar . SkjalastjóriSkjalastjóri ber ábyrgð á skjalamálum skólans og að skjalastjórn sé kerfisbundin , skilvirk og í samræmi við lög og reglur sem gilda um opinbera aðila . Starfið krefst háskólaprófs í upplýsingafræði , helst með sérhæfingu í upplýsinga - og skjalastjórn . Skjalastjóri þarf að hafa skipulagshæfileika , mikla hæfni í mannlegum samskiptum og ríka þjónustulund auk þess að sýna frumkvæði í starfi . Góð tölvu - , íslensku - og enskukunnátta er nauðsynleg . Helstu verkefni skjalastjóra eru að : Hafa yfirumsjón með skjalamálum og skjalasafni skólans í samræmi við lög um opinber skjalasöfn nr. 77 / 2014 og reglur Þjóðskjalasafns . Innleiða kerfisbundna skjalastjórn í starfsemi skólans , þ.m.t. að útbúa málalykil og skjalavistunaráætlun , geymslu - og grisjunaráætlun og viðhalda þeim . Móta verklagsreglur um meðferð skjala og hafa eftirlit með að unnið sé eftir þeim . Hafa umsjón með innleiðingu rafræna skjalastjórnarkerfisins GoPro , stýra aðgangi að því , notkun þess og frágangi mála í kerfinu . Fræða starfsfólk , veita ráðgjöf og leiðbeina um vistun og varðveislu pappírsskjala og rafrænna skjala sem og um notkun GoPro . Undirbúa og annast afhendingu skjala til Þjóðskjalasafns samkvæmt skjalavistunaráætlun skólans . Vera tengiliður við Þjóðskjalasafn Íslands og Hugvit , rekstraraðila GoPro . Sinna öðrum verkefnum á sviði skjalamála í samráði við stjórnendur .